
U t recta statuatur morbi alicujus diagnosis 
(pars medicinae gravissima) non solum ea omnia 
probe scire medicum oportet, quae ad morbi na- 
turam, characterem et indolem attinet, sed prae- 
cipue quae sit ejus sedes, ut auxilia therapeutica 
e scientiae praeceptis administrari possint. Sed 
cum leges illae non accurate noscantur, quae ani- 
malis texturam in statu sano, et morboso mode- 
rantur, et praesertim quia phaenomena negligun- 
tur a plerisque, quae sub nomine nexus vitalis a 
physiologis et pathologis designantur; idcirco in 
morborum sedibus constituendis saepissime me- 
dici in errorem labuntur, ideoque in auxiliis the- 
rapeuticis etiam adhibendis frequenter caecutiunt. 
Unicuique pathologorum sat clare innotescit in- 
fluxus, quem sympathiae exerunt, dummodo sal- 
tem perpendat, quaxn saepe stomachi sordes, nul- 
lum aliunde dolorem in ipso excitantcs, in deli- 
catis hominibus inducant cephalalgias, vertigines, 
delirium,et quam saepe calculi renales, vomitum 
cieant in iis, quibus nullum alium sensum mole- 
stum, calculorum affert praesentia. Medicus qui 



Digitized by Google 



G 



sympathiam, quae inter divcrsas organismi humani 
partes intercedit, ignorat, semper ambigui consi- 
lii est , quotiescumque aegroto opem ferat, in quo 
symptomata multa in scenam prodeunt: nec ra- 
tionem qua oriantur agnoscens, morbum compli- 
catum pronunciat : nescit enim , unde tot malo- 
rum agmcn derivari possit. Hinc remedia varia 
diversis symptomatibus apta, et ubi ex. gr. ce- 
phalalgia urget, statim ad cephalica nonnulli con- 
fugiunt 5 ubi calor intensus dominatur, refrigeran- 
tia suppeditant , et sic porro • Plerumque vero , 
quod risum movet, remedia virtute differenti, et 
quandoquidem contraria praedita simul jungunt , 
ut quodvis ipsorum ad singulam partem adfe- 
ctam per vias distinctas transeat, et statui nor- 
mali unamquamque rcstituat. Exinde illam habe- 
mus reinediorum purgantium catervam , quae 
scientiae medicae dedecori est, quando remedium 
simplex et unum, ad partem adfectam directum , 
plerumque valet morbum cum omnibus ejus sym- 
ptomatibus eradicare; nam haec a morbo fre- 
quenter pendent, et symptoma fere semper ad 
morbum est , uti effectus ad causam . 

Tamen negare non audeo (quod experientia 
haud raro confirmat) partes consensu adfectas la- 
psu temporis in statum morbosum transire posse , 
quin primarius morbus sit incusandus. Pariter 
morbos quandoque complicatos esse non nego , 
immo incommoda multa morbum aliquem sequi 
conccdo, quin ea a sympathiis originem ducant. 
Cursu lentae hepatitidis ex. gr. faties mutaiur , 

corpus macrescit, oculi languent etc. Phaenome- 
na haec pendent ab aflecto jecinore ; verum cum 
illis confundenda non sunt, quae consensum he- 
patis cum aliis partibus consequuntur. — Cum ex 
praemissis animadversionibus eluceat, magnae uti- 
litatis csse scicntiam phaenomenorum consensua- 
lium cognoscere ad rectam adfectionum diagno- 
sim statuendam, et idoneam ipsis therapeuticen 
adcommodandam; consilium cepi hac faustissi- 
ma et exoptata die , qua de argumento aliquo ad 
medicinam spectante coram Vobis dicere mihi 
mandatum est, celeberrimi Praeceptores, de ge- 
nerali consensu partium nonnulla proponere, in 
ea spe confisus, quam in me semper conspectus 
et comitas Vestra excitavit, ut videlicet dicentem 
me eadem ac discentem benignitate prosequa- 
mini. 

Inter singula animalis organa admirabilis nexus 
et perfecta harmonia viget. Ipsa mutuum influ- 
xum ad invicem exercent; mutuas sibi opes fe- 
runt, et in eundem praestantissimum finem con- 
spirant. Confluxio una, scripsit Hippocrates, ron- 
spiratio una> consentientia omnia. Dispositio na- 
turalis, vel fortuita, quae adest inter duo, vel 
plura organa, per quam aut unum , aut utraque 
adfectiones plus vel minus graves in aliqua parte 
vel organo excitatas persentit, sympathia, vel con- 
sensus vocatur . Un organe est en sympathie avec 
un autre y ait illustris Barthez, lorsque certaine im- 
pression pergue par la cause de V individualiti w- 
tale dans un de ces organes ddtermine cette cause 

a produire dans , /' autre une affection insolite de 
sensation, de mouvemcnt, ou de quelque espece que 
ce soit* 

Sympathiae vel ad phaenomena physiologica , 
vel ad pathologica pertinere possunt: ad priora, 
cum pars in statu sano ad actionem incitata non 
ahnormem aliquam mutationem in parte altera 
plus vel minus remota inducit; ad pathologica 
vero, cum pars aliqua morho detenta mutationes 
morhosas in partibus dissitis ciet. Haec autem 
ab illis non differunt, nisi ob effectus: in patho- 
Iogica enim sympathia excedit plus vel minus mo- 
dum, quem ultra sanitas laesionem patitur; in 
physiologica vero intra limites sanitatis circum- 
scribitur. Si labores et studia anatomicorum, et 
physiologorum periilustrium sedulo consideremus, 
liquido nobis elucet magnum momentum, quod 
systemati nervoso physiologi tribuunt, in miris 
oeconomiae animalis functionibus explendis, et 
quod maximam symbolam praestet, in perturba- 
tionibus innumeris excitandis, quibus homo con- 
fiictatur, atque in hoc omnes fere uno ore con- 
veniunt* Illustris Haller magnum hujus systema- 
tis momentum in libro IX Elementorum Physio- 
logiae ostendit. Vesalius anatome instaurator, ViU 
lis, Lancisius demonstrant, quantum nervi in oeco- 
nomia regenda et moderanda valeant. Ad systema 
nervosum, ait Cullen, tot tantaeque functiones re- 
ferendae sunt, ut ejusdem studium satis com- 
mendari non possit; nam ipsi fundamentum cu- 
jusvis doctrinae physiologicae innititur. De ia Ro- 

che vestigia Cullenii persequens , in capite primo 
operis sui adfirmat, per nervos tantummodo nos 
relationes cum omnibus rebus habere , quibus cir- 
cumdamur; per nervos nos vivere, et ipsos in oe- 
conomiam animalem praecipue agere. Cest seule- 
ment par le moyen des nerfs % que nous pouvons com- 
muniquer avec tout ce qui nous environne, ce n est 
que pas eux que nous vivons , et ils sont le princi- 
pal agent de V iconomie animale (l). Bruno haud 
haesitans, sedem incitabilitatis in systemate ner- 
voso ponit : incitabilitatis in animato corpore sedes, 
materia nervosa medullaris est (a). Tommasinius 
sic loquitur: II sistema nerveo e la base o Uorga- 
no pih esleso delV cccitabilita animale , il veicolo , 
direi quasi, per cui / insinua, e si spiega in tutte 
le fibre della macchina V azione di cib cke e fuori 
di lorOy lo stromento quindi per cui gli organi ri- 
sentono V impressione degli esterni stimoli e degli 
interniy e per cui V eccitamento che ne risulta pro- 
pagasi di fibra in fibra, dalla periferia al centro^ 
siccome dal centro alla periferia diffbndonsi le af- 
fezioni (che in seguito al suddetto eccitamento) si 
generano nelf interno della macchina. Exinde pa- 
tet systema ncrvosum esse praecipuum fontem, 
a quo phaenomena fabricae animalis» promanant. 
Van-Swieten et Camper id clare adfirmant . Ipsi 
risum sardonicum uti effectum sympathiae ner- 

(1) Dc la Roche, Analysc dcs fonctions du systeme ner- 
veux. Part. I. cbap. I. 

(2) Brown, Elemcnta mcdicinac cap. IV. 

vosae habent, ct claiiss. Mekel tamquam produ- 
ctum sympathiae, quae inter nervos phrenicos et 
cervicales est. Sed inter ceteros celeb. Sprengel 
id nos docet: Consensus est nervorum potissimum 
conjunctione stabilitus, qui ubi duo organa ita ad- 
sunt y ut ex eodem fonte fluant^ aut intime secum 
cohaereant , facultatem utrique impertiant organo 
actiones participandi • Hinc vero praestabilita est 
harmonia organorum quae nullo acquiritur exercitio . 
Qui solem adspicit meridianum y sternutare solet, 
quod naso - ocularis ramus quinti paris utrique pro- 
spicit organo. Si angore capiuntur pulmones , pone 
aures pruritus sentitur, quod auriculares posteriores 
rami facialis nervi cum nervis cervicalibus cohae- 
rent (1) . 

Per systema nerveum non solum omnia explen- 
tur phaenomena, quae ad vitam animalem spe- 
ctant, sed etiam illa, quae vitae organicae sunt 
propria. Et reapse a nervis omnia organa sensibi- 
litatem habent majorem, velminorem; et si reci- 
dantur nervi, qui ad singulas partes se se ferunr, 
hae insensibiles evadunt, neque amplius functio- 
nes iisdem proprias amplius explere valent . Si 
ergo per systema nerveum omnes functioncs per- 
aguntur , etiam sympathia ab infiuxu nervoso pen- 
det, nam sympathia est phaenomenon vitale . 

Sunt tamen physiologi nonnulli qui arbitrantur, 
textum cellularem, membranas et vasa sanguife- 

(i) Sprengel, r^hysiologia Tom. I. caput VI. Dc vis vi- 
tnlis effcctibus et causis § 74. pag. 207. Mediolani 1816. 

ra vias esse per quas sympathiae locum habcnt, 
et alii censent a similitudine structurae et fun- 
ctionis partium eas dependere. Re autem adcu- 
ratius perpensa, facile unicuique patet cellularem 
textum, membranas et vasa neque aptam habere 
structuram, neque iis fungi functionibus, quae im- 
pressionis aut stimuli communicationi faveant . 
Textus enim cellulosus si nervis careret, functio- 
nes suas haud expleret . Goncedo ipsius textus 
cellulas libere invicem communicare, et aerem , 
aquam, materiam purulentam aliosque humores , 
et corpora etiam solida ex altcra in alteram cor- 
poris partem etsi remotam transire: ast satis elu- 
cet istiusmodi phaenomena a sympathiis pluri- 
mum differre. Systema sanguiferum pariter sym- 
pathiis inservire nequit; nam irritatio aut passio 
quaecumque per omnes partes explicaretur cum 
sanguine, dum e contra sympathia solummodo 
observatur inter unum viscus atque alterum, ne- 
que ab abscessu hepatis crura aut brachia labo- 
rant, ctsi eodem sanguine perfundantur. Prorsus 
non negarem continuitati membranarum nonnulla 
phaenomena tribui possc ; verum et membranae 
nervis scatent , quibus solis sensilitas inest. Rea- 
pse, si calor et dolor quem in extremitate penis 
experiuntur ii, qui calculo in vesica urinaria tor- 
quentur, a continuitate membranae genito-urina- 
riae originem ducerent, initium urethrae, quae in 
collo vesicae respondet, prae anteriori dolorem 
et calorem pati deberet. Eadem ratione si na- 
rium pruritum membrana deferret in illis qui ver- 

mibus intestinalibus laborant, cur non oesopha- 
gus potius quam narcs, et oculorum iris de ver- 
mium praesentia nos redderet certiores ? Deniquc 
sunt alii, qui censent, partes aliquas cum aliis 
nexum habere, ob similitudinem structurae et 
functionis. Sic, ipsi ajunt, mammae ex. gr. in 
ncxu svmpathico sunt cum utero ob analogatn ipsa- 
rum partium structuram et functionem. Quae- 
nam vero analogia inter glandulam conglomerati 
generis, et viscus cellulosae et muscularis stru- 
cturae ? Quae functionum communio inter men- 
struum fluxum et lactis secretionem? At titilla- 
tio mammillae, addunt illi, peculiari sensu afficit 
muliebria. Do equidem rem ita se habere, vertim 
nonne titillatio ipsos nervos afficit? Nonne ab i- 
maginationis vi, scilicet a potentissima nervorum 
actione phaenomenon potius est repctendum ? Igi- 
tur jure ac merito vestigiis clar. Sprengel insistens 
concludam : Cellularis tela, et vasa ipsa nequaquam 
per se conducunt nisi sint nervis pertexta; addendo 
partes structura et usu similes nonnisi per ner- 
vos inter se sympathiam habere. 

Nunc statuendum, an pars aliqua morbo de- 
tenta conscnsum cum altera ostendat ob conne- 
xionem nervorum , vel potius an connexio illa sem- 
per interventum gangliorum exposcat. Si rationi 
et observationibus innixi judicium hac de re ferre 
mallcmus, statuere sane cogemur, impressiones 
in nervos actas directe ad cerebrum propagari, 
vel ad medullam spinalem, vel ad ganglia . Ex 
praeceptis logices hoc posito nunc facile intelli- 

gitur quomodo pars aliqua in ncxu cum altera 
sit, quamquam ambac nervos ab ipso trunco non 
accipiant, neque ipsarum nervi inter se communi- 
cent. Si autem amor veritatis requirit,ut neces- 
sitas ponatur intermediae actionis centrorum ner- 
vosorum ad cujusdam sympathiae productionem 5 
eadem ratione oportet, ut non solum haud dene- 
getur, organum in nexu sympatico esse posse cum 
altero per nervosas ipsorum connexiones, verum 
etiam ut quisque persuasum habeat , hanc sympa- 
thiae rationem altera quavis frequentiorem esse . 
Reapse ex anatomia discimus, multiplices anasto- 
moses, quae inter nervos cerebrales, nec non inter 
spinales, et utrosque existunt, ac nimirum pariter 
modum, quo nervus intercostaiis sese jungit, ipso- 
rum ramis et varia distributione , a natura casu 
profecto non determinata, sed evidenti scopo di- 
versas corporis animalis partes simul conncctcn- 
di. — Huic sententiae pro qua hactenus pugnavi, 
objici posset , quod si nervi revera sympathiam 
ducerent, et eo magis si consensus locum habe- 
ret ob nervosas communicationes absque influxu 
alicujus centri nervosi, organa, quae inter se sunt 
proxima, et ab ipso trunco accipiunt nervos in- 
ter se frequenter communicantes, sympathiam in- 
ter se praesertim manifestare debere 5 dum con- 
tra extant exempla, quae id numquam contingere 
ostendunt. Non inficior animadversionem islam 
obscrvationibus innixam magni momenti esse, sed 
tamen ad rationes in medium prolatas plane de- 
Icndas ipsam sufficere non credo. Ad summum 

demonstrat, nos plurimis adhuc notionibus cgcre, 
ut absconditas detegamus rclationes, quae inter 
rcs externas, et diversas organismi partcs, seu po- 
tius vitales cjus proprietates cxistunt, quorum 
ignorantia obstat,ne pbaenomena omnia rite pos- 
sint explicari, et saepe illi qui inconsulto judicia 
proferunt, observationes etiam indubias negant, 
vel saltem debitam iis (idem non praestant. Hinc 
pro natura rerum istarum concludere me posse 
arbitror: 1. sympathiae exercendae systema in- 
scrvire nervosum; a. partem aliquam cum altera 
sympathiam haberc ob nexus quibus nervi prio- 
ris partis cum illis alterius communicant, absque 
co quod nonnullis in circumstantiis de actione 
dubitari possit intermedia centrorum nervosorum. 

De sympathia inler canalem gastro-entericum 

et caput . 

Facilc est animo concipere magnum consen- 
sum, qui inter canalem gastro-entericum et caput 
csse debet, dummodo doctrinas aliquas anatomi- 
co-physiologicas in memoriam revocemus . Ana- 
tome nos docet, canalem istum pedes viginti 
quinque ad triginta longum esse, membranas intc- 
riores intestinorum magnam exhibere quantitatem 
plicorum, quae valvulae conniventes audiunt , ex 
quibus numerus ingens villorum intestinalium se 
extollunt; et ideo unicuique facile cst videre , 
quam sit extensa superficies membranae muco- 
sae, pcr quam innumerac propagines nervosac 

quocumque reptant. Ventriculus accipit nervos 
a decimo pari cerebrali atque ab intercostali , et 
intestinum tenue ac crassum ab hocce ukimo 
dumtaxat, excepto intestino recto, cui nervi a 
spinalibus etiam derivantur; deinceps ab ipsa ana- 
tome discimus, multiplices anastomoses inter ncr- 
vum intercostalem, et nervos cerebrales atque spi- 
nales existere . Si huic partium distributioni ad- 

• 

damus sequentes animadversiones physiologicas, 
nempe membranam mucosam tuhi gastro-enterici 
relationes continuo habere cum rebus externis, 
scilicet cum alimentis, potu, aere etc, et tubum 
gastro-entericum esse organon a natura functioni 
oeconomiae animalis praestantissimac atque es- 
sentiali, nempe digestioni dicatum, facile est, uti 
superius dixi, animo concipere multiplices et mi- 
ros consensus, praesertim in adversa valetudine, 
qui existere debent inter canalem gastro-enteri- 
cum, et corpus omne, et praecipue caput. Ut 
magis haec veritas eluceat, summatim offeram se- 
riem morborum, quibus partes capitis diversae 
afHciuntur, et a morbosis conditionibus tubi di- 
gerentis pendentium, atque hinc sympathiara in- 
ter haec organa manifestissime demonstrantium. 

Cerebri affectiones sympathicae • Galenus jam de- 
monstraverat mirum infiuxum stomachi in caput; 
si ipse irritamento afficiatur, is ait, lethargus, 
apoplexia etc. nascuntur. Talis et tantus est con- 
scnsus tubi illius cum cerebro, ut inde clariss. 
Baccon intulerit, hoc in illius tutela esse, et 
Hclmontius dixerit, facultates intellectuales se- 

dem in stomacbo habcre. Reapse omnibus inno- 
tcscit, alimenta nimia quantitate, vel difficilis di- 
gestionis sumpta, actionem vitalem stomacbi per- 
turbare, et inde facultates mentales saepe saepius 
infringi. Sed aliis gravioribus morbis baud raro 
cerebrum laborat ob vitia intestinorum , uti sunt 
cephalaeae, adfectiones soporosae, apoplexia ipsa, 
pervigiiium, deliria et mania. Cephalaea vel in- 
terna, vel est externa. De illa, uti communiori, 
bic tantum loquar: ipsa baud semper idiopathica 
est, verum etiam consensualis a statu morboso 
tubi gastro-enterici . Galenus sane testatur, se 
pluries observasse cephalaeam recentem vei chro- 
nicam a sordibus, a tenaci pituita, a bile altera- 
ta, quae stomachum irritabant, expulsionc sub- 
stantiarum istarum prospere curari. Ab ipsa cau- 
sa originem ducunt cephalaeae, quibus vexantur 
illi, qui gravioribus animi pathematibus sunt ob- 
noxii. Hoffmann harum permultas usu purgan- 
tium mitigavit, vel prorsus devicit. Maxime frc- 
quentes sunt cephalaeae symptomaticae in febri- 
bus ab irritatione et phlogosi hepatis vel stoma- 
chi oriundis. Tissot refert, ilios qui febre biliosa 
lausanniensi corripiebantur , saevissimum capitis 
dolorem passos fuisse . 

Vitia organica tubi intestinalis cepbalalgiam ob 
consensum inducere valent. Hildanus historiam 
refert sequentem: Juvenis quidam saepe cibis vi- 
noque indulgens, spatio mensium decem et octo 
vehementi cardialgiae cum vomitu et saevissimo 
capitis dolore obnoxius fuit . Tandem vita deces- 

sit . In cadavens scctione invcntum est latum vul- 
nus in regione cardiae, et ventriculus bumoribus 
corruptis onustus. Boerbaavius refert duas hi- 
storias soporis profundi a cibis et vino excedenti 
quantitate ingurgitatis , qui emeticis facile cura- 
tus fuit . Ipse auctor vidit puerum tali sopore , 
ineunte paroxysmo febris tertianae correptum, ut 
omnes adstantes ejusdem mortem praenunciarent; 
cum audax medicus remedium purgans ex rheo 
paratum praescripsit , quod effectus edens salu- 
tares timorem ab eorum animo dispulit. Quam- 
obrem magnus Boerhaavius vestigia Hippocratis 
persequens remedia evacuantia in cura earum ad- 
fectionum valde commendat. F. Hoffmann de in- 
dividuo narrat febri tertiana duplicata laborante , 
cujus paroxysmi incipiebant sopore profundo, de- 
cenf horarum spatio durante, et qui remediis plu- 
rimis opportune adhibitis fuerunt rebelles; cum 
vero trihorio ante paroxysmum «meticum phar- 

viscosam , 

et magnam bilis copiam vomuerit, subsequens pa- 
roxysmus mitissimus, et absque sopore fuit. Ipsa 
apoplexia ab aliqua adfectione morbosa tubi in- 
testinalis haud raro dependet, uti ex cadaverum 
sectione constat. Aretaeus nos docet apoplexiae 
facile obnoxios esse, qui cibis et yino nimis in- 
dulgent; dein monet, quod alvum in istiusmodi 
hominibus Uberum teneamus. Baglivius quoquc 
rcmedia emetica et purgantia contra apoplexiam 
laudibus extollit. Hoffmann aeque emetica phar- 
maca ct clysmata commendat, nam ex illius sen- 

tentia intcr causas apoplexiae stomachi saburrae 
principem locum tenent. — Frequens est pervigi- 
lium consensuale. Qui vespere cibis indulgent, 
difficile somnum capiunt. Clariss. Tissot scripsit 
aegros febre biliosa laborantes torqueri pervigilio, 
quod remediis tantum evacuantibus cedebat. Idem 
celebrat. auctor cxperientia propria edoctus affir- 
mat pleraque deliria sympathica esse : narrat quo- 
que quemdam amicum Rosae derepente loquu- 
tum hilariter fuisse de eventibus maxime absur- 
dis: is gravissimas patiebatur anxietates, credens 
se in mediis inferis positum, ut experiretur quo- 
modo in posterum ibi se haberet: fungis paulo 
post vomitu rejectis sanitati restitutus est. Boe- 
rhaavius ait, saepius deliria in morbis acutis pen- 
dere a saburris stomacho inbaerentibus , et non- 
nisi earum expulsione adfectionem mitigari . TVle- 
lancholia et mania a vitio tubi gastro-enterici ple- 
rumque pendent. Lorry docet, melancholiam a 
cibis acribus et stomachum gravantibus oriri pos- 
se; quod idem confirmatur a Van-Swieten. 

Praemissis hisce exemplis quae consensum evi- 
denter ostendunt inter cerebrum et alimcntorum 
canalem, superest ut eorum viscertim communi- 
catio demonstretur . — Stomachus accipit nervos 
a plexibus oesophageis, qui a pari decimo cerebrali 
derivantur, et propagines alias a nervo interco- 
stali, qui per intestina quoque ramis suis nervo- 
sis distribuitur . Hinc liquido colligitur, stoma- 
chum directe communicare cum cerebro per de- 
cimum par cerebrale. Viscus autem idem una 

cum intestinis commercium habet cum cercbro 
opc nervi intercostalis, qui non solum anastomo- 
sim init cum ramo nervi Vidiani, qui originem 
ducit a ganglio spheno-palatino secundi rami pa- 
ris quinti cercbralis , ast per surculos nonnullos 
primi ganglii cervicalis sese jungit cum sexto 
nervo cercbrali, quod de septimo et duodecimo 
nervorum cerebralium dictum volo. Quae con- 
nexiones nervosae plus vel minus «lirectae, sane 
demonstrant rationem et facilitatem, quibus tuhus 
gastro-entericus communicat cum cerebro , ex 
statuta sententia, sympathias videlicet per nervos 
ct per eorum connexiones locum habere . 

Oculi affecL sjmpath. Magna quidem est sym- 
pathia quam tubus alimentorum quandoque cum 
oculo et partibus accedentibus edit • Musculus 
orbicularis palpebrarum, nec non musculi oculum 
moventes convulsionibus corripiuntur, cum stoma- 
chus vel intestina irritamento aliquo afficiantur. 
Neminem latet motibus insolitis agitari oculos 
lnfantiurn, cum eorum ventriculo saburrae inhac- 
rent. Anatome docet, nervum intercostalem di- 
recte communicare cum nervo qui musculo pro- 
spicit recto externo oculi, et indirecte cum ner- 
vis, qui musculos alios ejusdem oculi moderantur, 
nempe per connexiones cum quinto pari : hinc 
ratio patescit, qua consensus inter canalem ga- 
stro-entericum et varios oculi musculos statuitur. 
Glandula quoque lacrimalis sympathice adficitur. 
Epiphorae obnoxii sunt illi, in quibus actio vita- 
lis organorum digerentium perturbatur. Glandula 

lacrimalis ramum ncrvosum a primo quinti cere- 
bralis accipit, et tubus gastro-entericus propagU 
nes innumeras ab intercostali, qui cum quinto 
connectitur: unde nexus organicus qui hunc cum 
illa jungit. Status morbosus stomachi per sym- 
pathiam visum alterare, et etiam delere potest . 
Saepissime oculorum phlogoses oriri videmus sine 
externa vel interna causa, si perturbationem canatis 
alimentorum excipias, qua probe deprehensa, cum 
apta aegro remedia suppeditantur, facili negotio in- 
flammatio evanescit. Gallenus influxum hunc agno- 
verat, et observavit a malis stomachi, vertiginem 
et caecitatem quandoque progigni. Nullum sane 
est dubium , vertigines haud raro a statu mor- 
boso organorum digerentium pendere. Cel. Tis- 
sot aegrum describit tabe dorsali extenuatum, cujus 
oculi valde sensibiles erant, quamvis visu optimo 
gauderet: verum ad officium aliquod incumberc 
non poterat, et si cibis indulgebat, vix pericula, 
quae ambulans nanciscebatur, distinguebat 5 affe- 
ctio tamen istiusmodi brevi temporis intervallo 
perdurabat, scilicet usque dum sordibus stoma- 
chus exonerari posset.— Adcuratae observationes 
clariss. virorum Hichteri et Scarpae nos docent, 
amauroses imperfectas saepius originem ducere 
a fomite morboso systemati gastrico inhaerente . 
Sympathia tubi gastro-enterici cum retina expla- 
nari non potest nisi per intermedium cerebri in- 
fluxum, nam fere omnes anatomici connexionem 
nullam inter nervos ciliares, et nervum opticum 
invenerunt . Tamen Portal adfirmat a ganglio o- 

phthalraico discedere aliqua- filamenra, quae cum 
nervo optico sese miscent. Etsi vero id a neraine 
fuerit confirmatum, rem facile interpretari possu- 
mus: nam ciliares nervi ad oculi scnsilitatem et 
oeconomiam praecipue conferunt, ita ut ab eo- 
rum quacumque laesione atrophia oculi ipsius ha- 
beri possit. Doctrinam hanc plurimis argumentis 
confirmarem nisi nhnium excresceret sermo. Er- 
go cum nervus intercostalis ab intestinorum sor- 
dibus percellatur, isque cum quinto pari sese jun- 
gat, cujus ramus una cum tertio cerebrali gan- 
glium ophthalmicum efformat, unde nascuntur 
nervi ciliares oculo prospicientes, manifestum est, 
ab irritatione illa oculi functiones perturbari. 

Nasi affect. sympath. Influxus organorum gastri- 
corum rn nasum significatur a falsis impressioni- 
bus odorum, quae a vitio stomachi saepe oriun- 
tur; nec non a pruritu narium, qui vermibus la- 
borantes torquet . Nervus intercostalis cum nervo 
olfactorio non jungitur, sed cum illis qui vitae 
organicae nasi olfactui dicati prospiciunt. Etenim 
ihtercostalis jungitur cum ramo nervi Vidiani, 
qui a ganglio spheno-palatino oritur: e parte an- 
teriori et interna ipsius ganglii discedunt propa- 
gines , quae disseminantur per membranam ossa 
turbinata investientem . Hinc canalis alimentorum 
relationem directam cum naribus habet. In repe- 
tita et incommoda sternutatione si apice linguae 
anteriorem palati regionem comprimamus pone 
superiores dentes incbores, in qua regione distri- 
buitur nervus palatinus anterior qui decurrit inter 

stemutatio, videlicet pectoris et diaphragmatis con 
vulsio, adeoquc eorum nervorum comercium ex- 
tra omnem dubitationis aleam confirmatur. 

Amris affecU sympath. Obsurdescunt sacpe ii qui 
febre gastrica aut petechiali corripiuntur, et au- 
ditum recuperant post usum purgantium reme- 
diorum. Intercostalis nervus directe cum nervo 
acustico non jungitur; sed interventu quinti ner- 
vorum paris sese jungit cum septimo pari, qui 
nervos dat diversis auditus partibus. Par septi- 
mum seu facialis nervus meatum auditorium in- 
greditur, et cum ad fundum hujusce pervenit uua 
cum octavo, quin tamen cum ipso se jungat, in- 
greditur aquaeductum Falloppii, ubi anastomosim 
init cum ramo superficiali nervi Vidiani, qui a 
quinto pari oritur. Recurrens per aquaeductum 
ipsum, et antequam de eo egrediatur, suppeditat 
tilamenta, quae musculis ossiculorum, nec non 
pcriostio tympani consulunt; aliqua ex ipsis ve- 
stibulum fortasse ingrediuntur, ut membranis U- 
byrinthi interioribus et sacculis prospiciant: pro- 
pago quae tympani chorda appellatur per hssuram 
Glaserii sibi viam facit, et cum nervo linguali 
sese jungit, qui a quinto pari oritur. Par septi- 
mum tandem surculum mittit qui exit de fora- 
mine stylo-mastoideo , et progrcditur ad muscu- 
lum digastricum, in cujus contextu cum nervo 
intercostali sese jungit. 

Linguae affecu sympath. In illis etiam qui mcdi- 
cinam non faciunt sympathia intestinorum cum 

Hngua satis nota est . Verum medici cum aegrum 
invbunt, ejus linguam accurato examini subjicere 
nunquam negligunt, ut de statu organorum di- 
gerentium praesertim judicent . Pars tertia quinti 
paris nervomm, par nonum, par duodecimum, ra- 
mos linguae suppeditant. Propagincs rami tertii 
quinti paris, in apice linguae formant papillas fi- 
liformes. Propagines nervi glosso-pharyngei pa- 
pillas conico-inversas eunt constitutum. Hic ani- 
madvertendum est par nonum antequam ad lin- 
guam perveniat, duas emittere propagines, quae 
ad superficiem carotidis proficiscuntur , et con- 
torte descendentes tandem sese jungunt cum sur- 
culis primi ganglii intercostalis . Rami denique 
nervi duodecimi connexiones habent cum ramo 
linguali quinti paris: aliqui tamen ex ipsis in pa- 
pillas conicas terminantur. Nervus ergo interco- 
stalis directc se jungit cum nervo quinto cerc- 
brali, et cum glosso-pharyngeo, et indirecte cum 
ipso glosso-pharyngeo et hypoglosso. 

Dentium affecU sympath. Odontalgiac haud raro 
emetico et purgantibus mitigantur, vel etiam planc 
dcvincuntur. Pars secunda quinti paris nervorum 
dat ramos dentibus maxillae superioris, et pars 
tertia dentibus maxillae inferioris nervos suppe- 
ditat . Consequenter canalis alimentorum per in- 
tercostalem nervum in nexu organico cum den- 
tibus est. 

Glandularum salivalium affect. sympath. Obser- 
vamus saepe consensuin organorum digerentium . 
Dum cnim causa quactis stomachum irritat, et 

nauseam inducit, saliva copiosior fit: quod fcrme 
constanter ante vomitum etiam, nec non in pue- 
ris qui vermibus obnoxii sunt, observatur. E ter- 
tio ramo nervi quinti paris glandulae salivales fi- 
lamenta nervosa accipiunt : ramus cervico-facialis 
nervi septimi paris cerebralis parotidi, et glandu- 
lae submaxillari filamcnta suppeditat, dein ana- 
stomosim cum tertio ramo quinti paris init. Ex 
connexionibus istiusmodi patet, nervum interco- 
stalem, cum quinto connexum actionem aliquam 
exerere posse in glandulas salivales, et indirecte 
in parotidem, glandulam submaxillarem , et con- 
sequenter tubum alimentorum cum iisdem glan- 
dulis . 

Faciei affecU sympath. Canalis gastro-entcricus 
relationes sympathicas cum musculis faciei osten- 
dit. Pathologia docet spasmum musculorum fa- 
ciei aliquoties a saburra stomacho inhaerente pro- 
duci, aut a vermibus in intestinis puerorum ni- 
dulantibus. Hippocrates ait tremorem labiorum 
evacuationes biliosas pronunciare . Boerhaavius 
animadvertit, tremorem labiorum in febribus su- 
pervenientem cum indiciis commotionis signilica- 
re, intra horam circiter vomitum contingere. Fa- 
cies accipit nervos a septimo pari cerebrali, a 
singulis partibus nervi quinti paris, cujus surculi 
cum ramis septimi paris nunc memorati anasto- 
moses ineunt . Hinc intercostalis cum quinto pari 
communicans connexionem directe et indirecte 
cum septimo pari tenet. Consequenter tubus ali- 
mentorum ob connexionem istam in relatione est 

cum musculis faciei, ct relatio istiusmodi directe 
ctiam statuitur per immediatam communicationem, 
quae inter nervum intercostalem, et par septimum 
cerebrale locum habet. Quod idem locum habe- 
re arbitror, etsi ramos quinti paris per faciem di- 
stributos sensilitati praeesse, facialem autem mo- 
tui musculorum famulari, nuperrime obscrvatum 
fuerit . 

Hinc patet nulium consensus hujus admirabilis 
exemplum dignitate magis excellere, quam illud 
quod inter tubum gastro-entericum cum capite 
intercedit; simulque liquet quantae sit utilitatis 
medenti sympathias cognoscere carumque instru- 
menta ad rectam diagnosim concipiendam, ad sa- 
lutarem therapiam statuendam, atque ad rationa- 
lem prognosim pronunciandam . 

sis explicat substantiarum eminenter irritantium 
utilitatem in nonnullis adfectionibus phlogisticis , 
mutatis verbis reducitur ad mutuam exclusionem 
quam medici itali statuerunt irritationis et phlo- 
goseos, sub quibusdam conditionibus textus et 
situs . 

IX. 

Quas medici systematici proposuerunt divisio- 
ncs, praestant ex co, quod clarius et ordinatius 
quae occurrunt facta exponi possunt; sed damno- 
sae sunt, si tamquam reapse verae considerentur . 

X. 

Symptomatologiae studium pathogeniae prae- 
mittendum . 

XI. 

Medicus ex doloris saevitie in inflammatione 
judicium ferre nequit de ejus gradu. 

